Die gasteplaas is net buite Rhodes en pragtig geleë. Die omringende berge en natuurskoon maak daarvan 'n spesiale plek. Baie ruimte vir kinders om te baljaar!
Uitstekend geleë om die omgewing te verken, veral die passe. Kamers op boonste vlak is netjies maar klein. (Lang mense sukkel bietjie met die skuins plafon en die mure is maar dun). Die res van die kothuis was goed en ons het ten spyte van die klein probleme baie lekker gebly. Die kaggel is 'n wenner en het die plek goed warm gemaak. Die skape wat in groot getalle gelam het was 'n besonderse ervaring!
Ons sal beslis weer daar gaan oorbly. Ons was al 'n paar keer in Rhodes en het toe op ander plekke gebly, maar sal in die toekoms weer by Kinmel oorbly.
Ek sal hierdie lodge met sy vreedsame atmosfeer regtig aanbeveel vir enigiemand wat wil oornag of selfs langer wil bly. As jy stilte in die natuur verlang, dan is Kinmel die plek vir jou.